ગુજરાતના વિરોધ પક્ષના નેતા પરેશ ધાનાણીએ ગઈકાલે જ ડીસેમ્બર સુધીમાં લોકસભાની ચૂંટણી યોજાવાની વાત સાથે ઘર વાપસી અને ભરતી મેળાની જાહેરાત કરી હતી. આ વાતને ૨૪ કલાક થાય તે પહેલા જ તેમના ઘરે એક ઝેરી સાપ આવી ચઢતા તેઓ ચર્ચાનો વિષય બન્યા છે. જેમાં પરેશ ધાનાણી કોઈ રાજકારણને લઈને નહીં પણ તેમના ઝેરી સાપ પકડતા એક વીડિયોને લઈને ચર્ચામાં આવ્યાં છે. પરેશ ધાનાણીએ આ શેર કરેલા આ વિડીયોમાં તેઓ બહાદુરીપૂર્વક ખડચિતળો પ્રજાતીના સાપને પકડે છે. વિરોધ પક્ષના નેતાના નિવાસસ્થાને આવી ચઢેલા આ ફૂંફાડા મારતા સાપને પૂંછડીથી પકડી તેને મોઢાથી પકડવાનો પ્રયાસ કરતા જણાય છે.